CELEX: 32008R0392
Language: hu
Date: 2008-04-30 00:00:00
Title: A Bizottság 392/2008/EK rendelete ( 2008. április 30. ) az oltalom alatt álló eredetmegjelölések és földrajzi jelzések nyilvántartásában szereplő egyik elnevezéshez tartozó termékleírás kisebb jelentőségű módosításainak jóváhagyásáról (Ternasco de Aragón (OFJ))

1.5.2008   
            
            
               HU
            
            
               Az Európai Unió Hivatalos Lapja
            
            
               L 117/16
            
         
      A BIZOTTSÁG 392/2008/EK RENDELETE
   
   (2008. április 30.)
   az oltalom alatt álló eredetmegjelölések és földrajzi jelzések nyilvántartásában szereplő egyik elnevezéshez tartozó termékleírás kisebb jelentőségű módosításainak jóváhagyásáról (Ternasco de Aragón (OFJ))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 9. cikke (2) bekezdésének második mondatára,
   mivel:
   
               (1)
            
            
               Az 510/2006/EK rendelet 9. cikke (1) bekezdésének első albekezdésével összhangban és 17. cikkének (2) bekezdése alapján a Bizottság megvizsgálta Spanyolország kérelmét az 1107/96/EK bizottsági rendelettel (2) bejegyzett „Ternasco de Aragón” oltalom alatt álló földrajzi jelzéshez kapcsolódó termékleírás módosításának jóváhagyására.
            
         
               (2)
            
            
               A kérelem a termékleírás oly módon történő módosítására irányul, hogy a termék leírásában a „Ternasco de Aragón” hasított testére alkalmazandó súlytartomány az eddigi 8,5–11,5 kg-ról 8–12,5 kg-ra bővüljön. A kérelemben szerepel a 18–24 kg-os vágáskori élősúly feltételének elhagyása is, mivel e minőségi paraméter szerepe azonos a hasított test súlyának ellenőrzött mérésével.
            
         
               (3)
            
            
               A Bizottság megvizsgálta és indokoltnak találta a szóban forgó módosítást. Mivel a módosítás az 510/2006/EK rendelet 9. cikke értelmében kisebb jelentőségű, a Bizottság az említett rendelet 5., 6. és 7. cikke szerinti eljárás alkalmazása nélkül jóváhagyhatja,
            
         ELFOGADTA EZT A RENDELETET:
   1. cikk
   A „Ternasco de Aragón” oltalom alatt álló földrajzi jelzés termékleírása e rendelet I. mellékletének megfelelően módosul.
   2. cikk
   A termékleírás főbb elemeit tartalmazó, egységes szerkezetbe foglalt összefoglaló e rendelet II. mellékletében szerepel.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. április 30-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 12. o. Az 1791/2006/EK rendelettel (HL L 363., 2006.12.20., 1. o.) módosított rendelet.
   
      (2)  HL L 148., 1996.6.21., 1. o. A legutóbb az 1486/2007/EK rendelettel (HL L 330., 2007.12.15., 15. o.) módosított rendelet.
   
      I. MELLÉKLET
      A Bizottság jóváhagyja a „Ternasco de Aragón” (Spanyolország) oltalom alatt álló földrajzi jelzés termékleírásának következő módosításait:
      A termék leírása
      Nem szerepel többé a feltételek között a 18–24 kg-os vágáskori élősúly, mivel e minőségi paraméter szerepe azonos egy, a hasított test súlya révén ellenőrzött másik mérésével, amely ennél pontosabb és objektívebb.
      A „Ternasco de Aragón” hasított testének súlya a korábbinál szélesebb, 8–12,5 kg-os tartományba eshet. A vonatkozó vizsgálatok és próbák tanúsága szerint ezáltal nem csorbul az oltalom alatt álló földrajzi jelzéssel ellátott termék minősége.
   
   
      II. MELLÉKLET
      ÖSSZEFOGLALÓ
      
         A TANÁCS 510/2006/EK RENDELETE
      
      „TERNASCO DE ARAGÓN”
      
         EK-szám: ES/PGI/117/0096/19.10.2005
      
      OEM ( ) OFJ (X)
      Ez az összefoglaló a termékleírás legfontosabb elemeit ismerteti tájékoztatási céllal.
      1.   A tagállam illetékes szerve
      
                  Név
               
               
                  :
               
               
                  Subdirección General de Calidad y Promoción Agroalimentaria – Dirección General de Industria Agroalimentaria y Alimentación – Secretaría General de Agricultura y Alimentación del Ministerio de Agricultura, Pesca y Alimentación
               
            
                  Cím
               
               
                  :
               
               
                  C/ Paseo Infanta Isabel no 1
               
            
                  Telefon
               
               
                  :
               
               
                  91 347 53 97
               
            
                  Fax
               
               
                  :
               
               
                  91 347 54 10
               
            
                  E-mail
               
               
                  :
               
               
                  sgcaproagro@mapya.es
               
            2.   Kérelmező csoportosulás
      
                  Név
               
               
                  :
               
               
                  A „Ternasco de Aragón” OFJ szabályozó tanácsa
               
            
                  Cím
               
               
                  :
               
               
                  Ctra.Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Telefon
               
               
                  :
               
               
                  976 470813
               
            
                  Fax
               
               
                  :
               
               
                  976 464813
               
            
                  E-mail
               
               
                  :
               
               
                  info@ternascodearagon.es
               
            
                  Összetétel
               
               
                  :
               
               
                  Termelők/feldolgozók (X) Egyéb ( )
               
            3.   A termék típusa
      
                  1.1. osztály –
               
               
                  Hús
               
            4.   Termékleírás (a 4. cikk (2) bekezdésében előírt követelmények összefoglalása)
      
      4.1.   Elnevezés
      „Ternasco de Aragón”
      4.2.   Leírás
      A következő fajtákba tartozó bárányok húsa: „Rasa Aragonesa”, „Ojinegra de Teruel” és „Roya Bilbilitana”. A „Ternasco de Aragón” tetszőleges ivarú (heréletlen hím vagy nőstény), 70–90 napos korban levágott bárányokból származik. A hasított test 8–12,5 kg súlyú. Az állat hája tömör és fehér, profilja egyenes vonalú, enyhe homorúsággal és lekerekített éllel. Húsa lágy, lédús, finom állagú, halvány rózsaszín.
      4.3.   Földrajzi terület
      Aragónia autonóm körzet
      4.4.   A származás igazolása
      Az OFJ-vel ellátott húsnak olyan gazdaságból kell származnia, amely a termelésre kijelölt területen található, és amelyet a szabályozó tanács nyilvántartásba vett. Az állatok tartását, levágását, feldarabolását és csomagolását a szabályozó tanács ellenőrzi. A hús a szabályozó tanács által jóváhagyott tanúsító bizonyítvánnyal ellátva kerül kereskedelmi forgalomba.
      4.5.   Az előállítás módja
      A tenyészállatok a „Rasa Aragonesa”, az „Ojinegra de Teruel” és a „Roya Bilbilitiana” fajtából valók. A vágás, a bőrfejtés és a zsigerelés a hatályos jogi szabályozásnak megfelelően történik. A hasított testet előhűtésnek vetik alá, amíg az izomzat belseje el nem éri az érlelésre és a szállításra alkalmas hőmérsékletet. A hasított testet 3–4 °C-on kell tárolni, ha a tárolás 24 óránál rövidebb ideig tart, és 1–3 °C-on, ha ennél tovább; a tárolás nem tarthat 6 napnál tovább.
      4.6.   Kapcsolat
      E gyér növényzetű (kevéssé csapadékos, erős szelektől átjárt és nagy hőmérséklet-változásokat mutató) térség kontinentális éghajlati jellemzői kedveznek e három, a korai érés fő vonását viselő honos fajta fejlődésének. Mivel e fajták egyedei már fiatal korban optimálisra híznak, a belőlük nyert hús kitűnő, elismert minőségű.
      4.7.   Ellenőrző szerv
      
                  Név
               
               
                  :
               
               
                  A „Ternasco de Aragón” OFJ szabályozó tanácsa
               
            
                  Cím
               
               
                  :
               
               
                  Ctra. Cogullada, s/n, Mercazaragoza – Edificio Centrorigen – 50014 ZARAGOZA
               
            
                  Telefon
               
               
                  :
               
               
                  976 470813
               
            
                  Fax
               
               
                  :
               
               
                  976 464813
               
            
                  E-mail
               
               
                  :
               
               
                  info@ternascodearagon.es
               
            A „Ternasco de Aragón” oltalom alatt álló földrajzi jelzés szabályozó tanácsa megfelel az EN–45011 szabványnak.
      4.8.   Címkézés
      A címkén kötelező feltüntetni a „Ternasco de Aragón” elnevezést. A címkéket és a bélyegzőket a szabályozó tanács engedélyezi, sorszámozza és bocsátja ki.